Italiano: # Gian Giacomo Cavalli (1590–1658)

Gian Giacomo Cavalli è considerato il maggiore poeta in genovese di tutti i tempi; nato verso la fine del secolo sedicesimo e morto nel 1658, ci si presenta con tutte le virtù e tutti i difetti dell’età barocca. Non sarà un caso se il massimo splendore della poesia ligure viene toccato con il concettismo, che in italiano – al contrario – ha potuto dare vita solo alle contorsioni insipide e lambiccate di G.B. Marino e dei suoi seguaci. Forse la lingua ligure, così concreta per sua natura, è più utile dell’italiano ad esprimere i concetti più astratti e più sottili, usando le parole di tutti i giorni e ottenere così, per contrasto e cortocircuito, la poesia; lo stesso è stato detto dell’inglese di Shakespeare e John Donne, le cui metafore e ragionamenti arditi – secondo alcuni – sarebbero stonati al di fuori della loro lingua nativa.

Il barocco nasce con le prime grandi crisi del mondo moderno; il pensiero di Pascal e di Cartesio, la Riforma e la Controriforma seminano dubbi nell’uomo di allora, che inizia ad essere tormentato dalla mancanza di senso della vita. E il Cavalli ci parla proprio di quest’ansia così moderna, sotto la finzione della poesia petrarchesca delle pene d’amore, in una fusione perfetta tra forma e sentimento, dove la passione amorosa è, sì, un pretesto per scrivere un pezzo di bravura, ma non può neppure essere detta veramente falsa, poiché assume una sua verità grazie all’arte del poeta; ci piacerebbe la descrizione della lucciola anche se le sofferenze del Cavalli fossero tutte inventate, perché tutti in qualche momento siamo stati sbalestrati qua e là dal destino o dalla passione.

Il Cavalli porta avanti anche la tradizione degli encomi dogali, e anche lì tocca delle cime mai toccate prima; per noi non ha importanza se i principi cantati dal Cavalli meritassero realmente il suo elogio; ciò che conta sono le figure ancora oggi fresche e vive della sua immaginazione: le ombrine, i branzini, il bronco, la murena, le anguille e gli altri pesci che festeggian l’elezione a Doge di Giorgio Centurione, facendo «scherzi e stravaganze da stupire» in una fantasia marinaresca che rimane nella memoria del lettore.

In molti casi le canzoni del Cavalli riecheggiano le melodie del conterraneo e contemporaneo Gabriello Chiabrera, che in più occasioni gli attestò stima.

Un puritano orrore della donna, vagamente controriformista e masochistico, compare in alcuni versi del Cavalli, ma ci vuole poco a capire che anche la descrizione dei tormenti d’amore è pretesto per i suoi raffinatissimi virtuosismi stilistici.

In questa celebre ode per l’elezione di Giorgio Centurione alla suprema magistratura della Repubblica di Genova, Cavalli dispiega tutta la sua abilità retorica e poetica, se è poesia anche una straordinaria capacità tecnica e linguistica nella costruzione dei versi. Come fa osservare Toso, «tutto l’immaginario dell’ode è di fatto costruito su immagini e metafore artificiose dove la natura evocata ha in realtà pochissimo spazio». Ma si potrebbe dire che la celebrazione del Doge è per il Cavalli un pretesto per mettere in mostra la sua maestria, benché non manchi una presa di posizione politica in favore della corrente senatoriale repubblichista, di contro ai sostenitori d’un cambiamento in senso assolutista nel governo dello Stato. Il doge è, infatti, per il Cavalli e per i repubblichisti, il padre del popolo, ed è stato posto da Dio a capo della Repubblica per comandare in vece del popolo, cui spetta la sovranità, ma che da solo non sarebbe in grado di esercitarla. Ma ciò che anima veramente la poesia del Cavalli, al di là del tema trattato, è sempre la sua ricerca di immortalità letteraria, procurarsi una fama che oltrepassi la morte.

Ligure: # Gian Giacomo Cavallo (1590–1658)

O Gian Giacomo Cavallo o l’é tegnuo pe-o ciù grande poeta in zeneise de tutti i tempi; nasciuo verso a fin do secolo sezzen e mòrto do 1658, o ne se presenta con tutte e virtù e con tutti i mendi de l’etæ do baròcco. O no saià un caxo se o mascimo sprandô da poexia in ligure o vëgne toccou co-o conçettiximo, che in italian – a-o conträio – o l’à posciuo dâ vitta solo che a-e contorscioin fatte e lambiccæ do G.B. Marino e di seu scoläi. Maniman a lengua ligure, mai tanto concreta pe seu natua, a vëgne à taggio ciù che l’italian pe esprimme i conçetti ciù astræti e ciù sottî, in deuviâ e poule de tutti i giorni e ottegnî coscì, pe contrasto e curtoçircuito, a poexia; o mæximo o l’é stæto dito de l’ingleise de Shakespeare e de John Donne, di quæ e metafore e e raxoin ardie – segondo çertidun – saieivan astrunnæ a-o de feua da seu lengua de nascion.

O baròcco o nasce insemme co-e primme grende crixi do mondo moderno; o pensceo de Pascal e de Cartexo, a Reforma e a Contrareforma semeñan dubiansa inte l’òmmo de alantô, chi comensa à ëse besiggiou da-a farta do senso da vitta. E o Cavallo o ne parla pròpio de sta anscëtæ mai tanto moderna, sotta a finçion da poexia petrarchesca de peñe d’amô, inte unna fuxon perfetta tra forma e sentimento, donde a pascion amosa a l’é, scì, un attesto pe scrive un tòcco de bravua, ma a no se peu manco dî pe in davei fäsa, apreuvo ch’a l’assumme unna seu veitæ in caxon de l’arte do poeta; ne piaxieiva a descriçion da ciæabella mæximo se i patimenti do Cavallo foïsan tutti inventæ, perché tutti inte quarche momento semmo stæti sbattuggiæ in sa e in là da-o destin ò da-a pascion.

O Cavallo o pòrta avanti ascì a tradiçion di encòmi a-i duxi, e anche lì o tocca de çimme mai stæte toccæ in avanti: pe niatri no gh’à de importansa se i prinçipi stæti cantæ da-o Cavallo se meitavan pe in davei o seu lözo, quello che conta son e figue ancon oua fresche e vive da seu imaginaçion: e ombriñe, i loasci, o grongo, a moeña, e anghille e i atri pesci che festezzan l’eleçion à Duxe do Zòrzo Çentuion, con fâ «treppi e stravagançe da stupî» inte unna fantaxia mainaesca, ch’a l’arresta inta memöia do lettô.

De belle vòtte e cansoin do Cavallo reseunnan e melodie do conterranio e contemporaneo Gabriê Ciabrea, che inte ciù occaxoin o gh’aiva manifestou a seu astimma.

Un puritan orrô pe-a dònna, pöcassæ contrareformista e masochistico, o sciòrte feua inte çerti versci do Cavallo, ma no ghe veu guæi à accapî che ascì a descriçion di besiggi d’amô o l’é un attesto pe-i seu raffinatiscimi virtosiximi stilistichi.

Inte st’avvoxâ öde pe l’eleçion de Zòrzo Centurion a-a supremma magistratua da Repubrica de Zena, o Cavallo o descceiga tutta a seu abilitæ retòrica e poetica, se ciammemmo poexia unna straordinäia capaçitæ tecnica e linguistica inta construçion di versci. Comme o fa osservâ o Toso, «tutto l’imaginäio de l’öde o l’é de fæto construto in sce de imagine e metafore artefiçiose donde a natua evocâ a l’à in realtæ pöchiscimo spaçio». Ma se porrieiva dî che a çelebraçion do Duxe a l’é pe-o Cavallo un attesto pe mette in mostra a seu meistria, sciben che no manca unna preisa de poxiçion politica in favô da corrente senatoiale repubrichista, pe contra a-i sostegnitoî de un cangiamento in senso assolutista into goerno do Stato. O Duxe o l’é, infæti, pe-o Cavallo e pe-i repubrichisti, o poæ do pòpolo, e o l’é stæto misso da-o Segnô à cappo da Repubrica pe commandâ a-o pòsto do pòpolo che ghe pertocca a sovranitæ, ma che da pe lê o no saieiva bon d’exerçitâla. Ma a vea raxon ch’a l’anima a poexia do Cavallo, a-o de là do tema trattou, a stà delongo inta seu reçerca de inmortalitæ letteräia, o procuâse unna famma chi vagghe a-o de là da mòrte.